Irendykas
53°06′ š. pl. 58°22′ r. ilg.﻿ / ﻿53.100°š. pl. 58.367°r. ilg.﻿ / 53.100; 58.367 Irendykas (rus. Ирендык, bašk. Ирәндек) – kalnagūbris Rusijoje, Baškirijoje, Pietų Uralo kalnuose. Tęsiasi iš šiaurės į pietus 120 km, iškyla iki 987 m (Kuzguntašo k.). Sudarytas iš porfiritų, diabazaltų, klinties. Šiauriniuose šlaituose auga taiga, pietuose – stepės (daug kur išdirbtos). Sudaro Uralo ir Ujaus vandenskyrą. Kalnuose telkšo Talkaso ežeras.